text: Lys over Legoland 
  02 november 2010 kl. 09.35
  Forberedelserne til Jul i Legoland i weekenderne er i fuld gang.
  45 ingeniører er i dag tirsdag i fuld gang med at sætte et stort lysshow op med den nyeste teknologi. De skal skabe nogle fantastiske lys-oplevelser med juletema på udvalgte steder i Legoland: Områderne ligger i Westernbyen og ved Hovedindgangen.
  
  Prisvinder 
  Det er firmaet Martin Professional, som står for lysshowet. Firmaet beskrives som "en af verdens førende virksomheder indenfor dynamisk lys i forbindelse med underholdning, udsmykning af arkitektur, events m.m." Martin har bl.a. netop vundet DI?s Produktpris 2010. 
   
  Lysshowet kan ses første gang den 13. november og fortsætter de kommende tre weekender til og med den 5. december.
  